Weg se fotografieslypskool - Events in Montagu
Weg se fotografieslypskool
Het jy onlangs 'n nuwe kamera gekoop, maar is steeds skrikkerig vir sy verstellings? Kom woon 'n fotoslypskool by, daar's hulp. Of dalk is jy reeds behendig met jou toerusting, maar verveeld met die manier waarop jy al jare lank foto's neem. Kom leer dan 'n paar nuwe truuks.
Dit maak nie saak of jy jou kleinkinders se manewales met 'n mik-en-druk afneem, of 'n SLR-kamera met 'n tros los lense besit nie – Weg se fotografieslypskool is vir almal. Die aanbieders van dié omvattende kursus is die gesoute fotograaf Sam Reinders en die joernalis en tv-aanbieder Sophia van Taak. Tesame met lesings en uitgebreide notas behels dit ook praktiese oefening. Want dít bly die beste manier om te leer: Met jou kamera in jou hande en 'n kenner wat kan raadgee hier langs jou.
Tussendeur is daar ook genoeg tyd vir saamkuier en nuwe vriende maak. Tel op die foon en bespreek summier jou plek. Sam en Sophia sien daarna uit om jou te ontmoet!
By die Montagu-museum
Die fotoslypskool kos R3250 p.p. Dit sluit in: die kursus én notas sowel as alle etes. LET WEL: Blyplek is nie by die prys ingesluit nie. Metgeselle wat nie die kursus gaan bywoon nie, maar steeds vir die naweek wil saamkom, is welkom – die tarief vir nie-deelnemendes se etes vir die naweek is R1 200 p.p.